Word jou kind geboelie? Hier is die tekens | Potchefstroom Herald
Old time supper favourites
Inwoners maak van Potch ‘n vullishoop
Neem ‘n kat-kind vir goedkoper aan in Maart
Gedaantewisseling vir Bult-karwagte
Maak ’n PAWS dierehartjie bly
NWU gaan die eerste Afrika Positiewe Psigologie-konferensie aanbied
Veertig persent SA dogters tussen 14 en 19 swanger
Brownies earn their first aider badge
Fondsinsameling vir Naduescha
Karwag-hond gaan nou saam kan fietsry
Uit prop langs die Mooirivier
Bruidspare kan nou inskryf!
Old time supper favourites - about 1 hour ago
Inwoners maak van Potch ‘n vullishoop - 3 hours ago
Neem ‘n kat-kind vir goedkoper aan in Maart - 3 hours ago
Gedaantewisseling vir Bult-karwagte - 3 hours ago
Maak ’n PAWS dierehartjie bly - 3 hours ago
Gimmies gereed vir SA Atletiek - 5 hours ago
Volkie presteer vir Noordwes in onderwaterhokkie - March 20, 2018
NWU se top vyf ysters in vanjaar se Varsitybeker - March 20, 2018
NWU ladies gain big victory against UJ - March 20, 2018
NWU Atletiekklub is een van wêreld se top toetssentrums - March 20, 2018
One on one with Frame Janko - 2 days ago
Word jou kind geboelie? Hier is die tekens
Word jou kind dalk geboelie by die skool? Daar is baie tekens wat ‘n kind toon wat moontlik kan dui daarop dat jou kind ‘n slagoffer van boeliegedrag is.
Illustrasiefoto: Herald Sun
Prof. Pieter Joubert, ‘n sielkundige in Potchefstroom haal navorsing aan wat in 2012 deur Unisa gedoen is oor boeliegedrag by skole. 3 371 leerders was deel van die navorsing. Hy sê dat 38,4% van die kinders slagoffers is van fisieke boeliegedrag, 55,3% is slagoffers van emosionele treitering en 16,9% is slagoffers van treitering deur sosiale media soos Facebook, WhatsApp en Twitter. Verdere resultate toon dat 32,2% van die kinders tydens skooltyd in die klaskamers geboelie word en 29,3% na skool geboelie word.
In ‘n artikel wat in 2012 deur Michele Borba, ‘n internasionaal bekende opvoedkundige sielkundige en ouerskap- en boeliekenner, gepubliseer is, sê dat hierdie die tekens is wat moontlik wys dat ‘n kind geboelie word:
• Fisiese merke, snye en skaafplekke wat nie verduidelik kan word nie.
• Speelgoed, skryfbehoeftes, klere, snoepiegeld of kos wat wegraak.
• Speelgoed, elektroniese toebehore of boeke wat beskadig word of geheimsinnig wegraak.
• Wanneer die kind gereeld nie wil skool toe gaan of aan ander aktiwiteite saam met sy portuurgroep wil bywoon nie.
• Wanneer ‘n kind skielik baie ouervas is en bang is om alleen gelaat te word.
• Wanneer ‘n kind skielik homself begin onttrek van ander maats.
• ‘n Verandering in die kind se tipiese gedrag of persoonlikheid.
• Die kind kom gereeld hartseer voor en het gemoedswaaie, is kwaad, angstig of depressief sonder enige ooglopende redes.
• Wanneer ‘n kind gereeld kla van hoofpyn of maagpyn.
• Wanneer ‘n kind sukkel om te slaap, gereelde nagmerries kry of skielik bed begin natmaak.
• Wanneer ‘n kind se eetgewoontes skielik verander.
• Wanneer ‘n kind begin om jonger boeties of sussies af te knou.
• Wanneer ‘n kind nie die skool badkamers wil gebruik nie (hierdie kan ‘n boelie-teikengebied wees).
• Wanneer ‘n kind skielik minder vriende het of nie meer tyd saam met sy vriende wil spandeer nie.
• As die kind gereeld honger by die huis kom (boelies vat soms slagoffers se snoepiegeld of toebroodjies).
• Wanneer ‘n kind se punte skielik aansienlik baie begin afneem.
• Wanneer ‘n kind voel asof hy nie goed genoeg is om ‘n sekere ding te doen of te behaal nie.
• Wanneer ‘n kind sê dat hy hulpeloos voel of nie meer wil lewe nie.
• Wanneer ‘n kind wil weghardloop.
As jy vermoed of weet dat jou kind geboelie word of voorheen geboelie is, kan jy jou storie met die Herald deel. Die Herald wil graag mense bewus maak van die erns daarvan wanneer kinders geboelie word. Stuur ‘n e-pos na marianke.saayman@media24.com of skakel Marianke Saayman by 082 303 3248. (Jy kan jou storie anoniem met ons deel.)
Boelie kan lei tot kinder-selfmoord